Document ID: 32007R0546

РЕГЛАМЕНТ (ЕО) № 546/2007 НА КОМИСИЯТА
от 16 май 2007 година
за установяване на забрана за риболов на херинга в участъци 25-27, 28.2, 29 и 32 в Балтийско море за кораби, които плават под флага на Германия
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на Общата политика в областта на рибарството (1), и по-специално член 26, параграф 4 от него,
като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към Общата политика в областта на рибарството (2), и по-специално член 21, параграф 3 от него,
като има предвид, че:
(1)
Регламент (ЕО) № 1941/2006 на Съвета от 11 декември 2006 г. относно риболовните възможности през 2007 г. и съответните условия по отношение на някои рибни запаси и групи рибни запаси в Балтийско море (3) определя квотите за 2007 г.
(2)
В съответствие с получената от Комисията информация уловът на посочения в приложението към настоящия регламент рибен запас от страна на риболовни съдове, които плават под флага или са регистрирани на територията на посочената в същото приложение държава-членка, изчерпа отпуснатата за 2007 г. квота.
(3)
Следователно е необходимо да се забрани уловът на този рибен запас, както и неговото съхраняване на борда, прехвърляне и разтоварване на суша,
ПРИЕ НАСТОЯЩИЯ РЕГЛАМЕНТ:
Член 1
Изчерпване на квотата
Квотата за риболов на посочения в приложението към настоящия регламент рибен запас, отпусната за 2007 г. на споменатата в същото приложение държава-членка, се счита за изчерпана от указаната в приложението дата.
Член 2
Забрани
Забранява се уловът на посочения в приложението към настоящия регламент рибен запас от страна на риболовни съдове, които плават под флага или са регистрирани на територията на посочената в същото приложение държава-членка, считано от указаната в приложението дата. След тази дата се забранява също и съхраняването на борда, прехвърлянето или разтоварването на суша на този вид рибен запас от посочените риболовни съдове.
Член 3
Влизане в сила
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 май 2007 година.

Labels: 11
8
18
6